Panică la Teatrul Bulandra din Capitală. O mașină a luat foc din senin, iar flăcările s-au extins la alte două vehicule aflate în apropiere VIDEO
A fost panică, sâmbătă seară, 26 octombrie, în Capitală. Un automobil de lux, care era parcat în fața Teatrului Bulandra, a luat foc. Forțele de ordine au fost mobilizate de urgență la fața locului. În afara flăcărilor destul de înalte, în zonă era și un fum negru și înecăcios.